शब्द – आकाश तथा आकाश से संबंधित वस्तुओं की जानकारी का एकमात्र विषय शब्द ही है। इस प्रकार शब्द आकाश तत्त्व का एकमात्र विषय है अर्थात आकाश तथा आकाश से युक्त वस्तुओं को शब्द के अलावा अन्य किसी भी विषय से जाना नहीं जा सकता है। चूंकि संसार की सभी वस्तुएँ आकाश से संबंधित होती हैं। संसार में ऐसी कोई वस्तु नहीं है जो आकाश तत्त्व से रहित हो। यही कारण है की किसी भी वस्तु की जानकारी में पहली कड़ी शब्द की ही होती है जो उस वस्तु का नाम है। अतः किसी भी वस्तु, व्यक्ति तथा शक्ति-सत्ता की, किसी भी जानकारी के लिए सर्वप्रथम शब्द का होना अत्यावश्यक है। चूँकि जड़ जगत की सारी वस्तुएँ (पदार्थ) पाँच भागो में ही विभाजित हैं । ऐसी कोई वस्तु नहीं जो इन पाँच (आकाश, वायु, तेज, जल, एवं पृथ्वी) विभागों से बाहर की हो । इन विभागों के अपने-अपने विषय अपनी-अपनी ज्ञानेन्द्रियाँ,अपनी-अपनी कर्मेन्द्रियाँ आदि होती है जो संक्षिप्ततः यहाँ रखी जा रही हैं –